אוונג'ד סוונפולד

אַווֵנְגְ'ד סֶווֶנפֹולְד (באנגלית: Avenged Sevenfold; באופן מילולי: שִׁבְעָתַ֖יִם יֻקַּם) הידועה גם בשם A7X, היא להקת הבי מטאל אמריקאית מהאנטינגון ביץ' שבקליפורניה. הלהקה הוקמה ב-1999 וכוללת את M. Shadows (זמר ראשי), זאקי ונג'נס (זמר משני, גיטרת קצב), סיניסטר גייטס (זמר משני, גיטרה מובילה), ג'וני כרייסט (גיטרת באס) וברוקס ווקרמן (תופים, כלי הקשה). ב-1999 הוציאה הלהקה את אלבומה הראשון, "Sounding the Seventh Trumpet". האלבום הוקלט כאשר חברי הלהקה היו בני 18 בלבד. האלבום הופץ במקור תחת חברת התקליטים הראשונה שלהם, "Goodlife Recordings". לאחר הצטרפותו של הגיטריסט הראשי, סיניסטר גייטס (בריאן האנר ג'וניור), הוקלטו מחדש חלק משירי האלבום, בניגונו של סיניסטר ושירים אלו יצאו מחדש תחת חברת התקליטים "Hopeless Records" כמיני אלבום בשם "Warness on the Soul". הלהקה הוציאה גם את אלבומה השני, "Waking the Fallen", תחת אותה חברת תקליטים. האלבום זכה לביקורות טובות במגזין הרולינג סטון. זמן קצר לאחר הוצאת האלבום הוחתמה הלהקה בחברת התקליטים של האחים וורנר. באלבום זה בלט השיר " I won't see you tonight " בשני חלקיו, השיר מבוסס על השיר Suicide Note של פנטרה אשר גם לו שני חלקים, השירים דומים גם בנושא בו שניהם עוסקים וגם בסגנון, גם בשיר של אוונג'ד וגם בשיר של פנטרה, חלק 1 הוא מלודי ורגוע יחסית בעוד החלק השני כבד וכולל שירה בצרחות ונגינה מלאת דיסטורשן . האלבום השלישי של הלהק, City of Evil יצא ב-7 ביוני 2005. אלבום זה הציג בעיקר מוזיקת הארד רוק, אך גם אלמנטים של הבי מטאל, בשונה מהאלבומים הקודמים, שהיו משויכים לז'אנר המטאלקור. סגנונו הקוֹלי של הסולן, M. Shadows השתנה מצרחות הארדקור לשירה מלודית. האלבום הושפע מוזיקלית מלהקות אחרות כדוגמת Guns N' Roses. השיר "Bat Country" משויך לספר ולסרט "פחד ותיעוב בלאס וגאס". השיר מוקדש למחבר הספר האנטר סטוקטון תומפסון. כמו כן, נעשה שימוש בשיר במספר משחקי וידאו. השיר "Blinded In Chains" הופיע בפסקול של המשחקים Need for Speed: Most Wanted ו-Arena Football. השיר "Burn it Down" הוצג ב-24 באוקטובר 2006, בעת יציאתו של הסרט המסור 3. בטקס פרסי הקולנוע של ה-MTV זכתה הלהקה בפרס האמן הטוב ביותר שמופיע בסרט. לאחר ביטול מסע ההופעות של סתיו-חורף 2006 הודיעה הלהקה על כוונתה להוציא אלבום רביעי. M. Shadows הודיע שהאלבום יהיה שונה בסגנונו מהאלבומים הקודמים ולא יהווה המשך להם. בשנת 2007 יצא אלבומה הרביעי של הלהקה הנושא את שמה, אלבום זה הוא בין המוערכים והאהובים ביותר בקרב מעריצי הלהקה ב-17 ביולי 2007 יצא DVD של הלהקה שנקרא "All Excess" (כניסה חופשית) אשר מציג קטעים קומיים של חברי הלהקה. ב-16 בספטמבר 2008 יצא DVD של הלהקה אשר נקרא "Live in the LBC & Diamonds in the Rough" שמציג הופעה חיה של חברי הלהקה, עוד בזמן ש-The Rev היה בחיים, בלונג ביץ' קליפורניה וכולל ביצועים מיוחדים של הלהקה, ביניהם שתי גרסאות כיסוי לשירים של איירון מיידן ופנטרה. ב-28 בדצמבר 2009 מת המתופף של הלהקה, The Rev (ג'יימס אוון סאליבן). חברי הלהקה הספידו את חברם בהצהרה רשמית: "בעצב גדול אנחנו מודיעים לכם על לכתו של ג'ימי סאליבן. ג'ימי לא רק היה אחד מהמתופפים הטובים בעולם, הוא היה החבר והאח שלנו. המחשבות והתפילות שלנו עם משפחתו של ג'ימי ואנחנו מקווים שתכבדו את פרטיותם בשעות הקשות. ג'ימי, אתה תמיד בלבנו, אנחנו אוהבים אותך ". לאחר מותו של The Rev, שהיה ממייסדיה, הוכרז שמתופף להקת דרים ת'יאטר, מייק פורטנוי, ינגן בהקלטת האלבום הבא של הלהקה. מחברי הלהקה נמסר כי פורטנוי היה המתופף האהוב ביותר על The Rev. לאחר מותו, הגיטריסט וחברו הטוב ביותר Synyster Gates, הקדיש את השיר "So Far Away" באלבום NightMare. זה השיר היחיד שSynyster Gates כתב, והוא נחשב כבין השירים המוערכים של הלהקה. (נכתב במקור על סבו של Synyster Gates). פורטנוי שימש כמתופף באלבום Nightmare שיצא בשנת 2010 והוקדש לזכרו של The Rev. בשנת 2011 פינה פורטנוי את מקומו בשביל ארין אילג'י, שהפך למתופף השלישי של הלהקה . ב-24 בספטמבר 2012 הוציאה הלהקה את הלהיט "Carry On" שהיה גם שיר הנושא למשחק המחשב "Call of Duty: Black Ops 2". ב-15 בנובמבר 2012 סולן הלהקה M. Shadows הודיע רשמית כי הלהקה עובדת על אלבום חדש, שיצא בסביבות יוני-יולי 2013. ב-15 ביולי 2013 יצא הסינגל Hail to The King. ב-27 באוגוסט 2013 יצא האלבום Hail to The King. אלבום זה הוא מעין חזרה למקורות ההבי מטאל וסגנון השירים בו מושפע מלהקות אותן חברי הלהקה מעריצים, לדוגמה השיר "This Means War" מושפע כמעט לחלוטין (לחן, מוזיקה, מילים) מהשיר "Sad But True" של להקת מטאליקה, רעיון אותו הגו חברי שתי הלהקות כמה שנים קודם לכן, כאשר אוונג'ד הופיעו כמופע חימום במספר הופעות של מטאליקה. האלבום Waking The Fallen הוקלט מחדש בשנת 2013 לציון עשור ליציאת האלבום ויצא מחדש בשנת 2014 בשם Waking The Fallen Resurrected. באוקטובר 2014 הודיעה סולן הלהקה M. Shadows שהלהקה תתחיל לעבוד על אלבום שביעי בקיץ 2015 והאלבום צפוי לצאת בשנת 2016. בשנת 2015 המתופף, ארין אילג'י הוחלף במתופף ברוקס ווקרמן. בספטמבר 2016 הודיעה הלהקה כי האלבום החדש נמצא בתהליך עריכה והוא צפוי לצאת בסוף 2016 - תחילת 2017. ב-13 באוקטובר 2016 יצא הסינגל The Stage מהאלבום החדש של הלהקה. ב-28 באוקטובר הופיעה הלהקה על גג מגדל Capitol Records שבלוס אנג'לס, עם הסינגל החדש The Stage ו-4 שירים נוספים מאלבומים קודמים. ההופעה שארכה כחצי שעה שודרה בשידור חי באתר האינטרנט של הלהקה וצפו בה מיליוני בני אדם, בסיום ההופעה הופיעה על המסך תמונת האלבום החדש ונכתב "אלבום חדש זמין עכשיו!!", כך שוחרר אלבומה השביעי של הלהקה הנקרא "The Stage". הלהקה הופיעה בישראל ב-26 ביוני 2018 בלייב פארק בראשון לציון. ב-22 בנובמבר פורסם כי הלהקה תופיע בשנית בישראל, בדיוק 4 שנים לאחר הופעתה הראשונה, ב-26 ביוני 2022. משמעות שם הלהקה באנגלית הוא "שִׁבְעָתַ֖יִם יֻקַּם"; זהו ציטוט מספר בראשית, מהבטחת האל לקין לפני שנתן בו את אות קין, כי כל פגיעה בו מצד אחר תינקם שבעת מונים. אחד השירים של הלהקה, מאלבומם השני, נקרא "Chapter Four" (בעברית: פרק ד'), כמחווה לבראשית פרק ד', בו מסופר אודות קין והבל. מאת'יו צ'ארלס סנדרס - M. Shadows – סולן (1999 - כיום) בריאן אלווין היינר ג'וניור - סיניסטר גייטס – גיטריסט ראשי וקולות (2001 - כיום), זכה בתחרות "גיטריסט השנה לשנת 2006" הרשמית והביא כבוד רב ללהקה. זכרי ג'יימס בייקר - זאקי ונג'נס – גיטרת ליווי וקולות (1999 - כיום) ג'ונתן לואיס סוארד - ג'וני כרייסט–גיטרה באס (2002 - כיום) ברוקס ווקרמן - תופים (2015-כיום) חברים לשעבר: ג'יימס אוון סליבן The Rev - מתופף (1999-2009), נפטר (1981 - 2009) מאט וונדט (1999-2000) גיטרה באס ג'סטין סיין (2000-2002) גיטרה באס דימון אש (2002) גיטרה באס ארין אילג'י - ניגן באלבום Hail To The King ובהופעות בין השנים 2012-2015 - מתופף מייק פורטנוי - ניגן באלבום Nightmare ובהופעות בין השנים 2010 - 2011 - מתופף חברי הלהקה מגדירים עצמם פעמים רבות כפטריוטיים ימניים ותומכי המפלגה הרפובליקנית, M Shadows הודיע ב-2016 על תמיכתו בדונלד טראמפ לנשיאות ארצות הברית. החל משנת 2003 נוהגת הלהקה לטוס מדי פעם אל המזרח התיכון ולהופיע על נושאות מטוסים לפני קהל של חיילים אמריקנים המוצבים בעיראק ואפגניסטן. ב-26 ביוני 2018 הופיעה הלהקה בישראל. השיר Critical Acclaim מאלבומה הרביעי של הלהקה שיצא בשנת 2007 הוא שיר ביקורתי פוליטי, לא אומרים במילות השיר את המילים "ימין ושמאל" אך יש בו ביקורת מובהקת כלפי אלה שמדברים ופועלים נגד חיילי צבא ארצות הברית שנלחמים למען מדינתם מעבר לים. 1999 - Sounding The Seventh Trumpet (חלק ממנו הוקלט מחדש ב-2001 עם הצטרפות סיניסטר גייטס) 2003 - Waking the Fallen (הוקלט מחדש בשנת 2013 ויצא בשנת 2014 לציון עשור ליציאת האלבום) 2005 - City of Evil 2007 - Avenged Sevenfold 2010 - Nightmare 2013 - Hail To The King 2016 - The Stage 2020 - Diamonds In The Rough (שוחרר במקור ב-2008 והוקלט מחדש ב-2020) 2023 - Life Is But a Dream... 2007 - All Excess 2008 - Live In the LBC 2001 - Warmness on the Soul Welcome to the Family - 2011 2018 - Black Reign 2005 - Beast and the Harlot 2013 - Hail To The King 2016 - The Stage מדיה וקבצים בנושא אוונג'ד סוונפולד בוויקישיתוף אתר האינטרנט הרשמי של אוונג'ד סוונפולד אוונג'ד סוונפולד, ברשת החברתית פייסבוק אוונג'ד סוונפולד, ברשת החברתית אקס (טוויטר) אוונג'ד סוונפולד, ברשת החברתית אינסטגרם אוונג'ד סוונפולד, ברשת החברתית טיקטוק אוונג'ד סוונפולד, סרטונים בערוץ היוטיוב אוונג'ד סוונפולד, במסד הנתונים הקולנועיים IMDb (באנגלית) אוונג'ד סוונפולד, באתר אפל מיוזיק (באנגלית) אוונג'ד סוונפולד, באתר ספוטיפיי אוונג'ד סוונפולד, באתר סאונדקלאוד (באנגלית) אוונג'ד סוונפולד, באתר Last.fm (באנגלית) אוונג'ד סוונפולד, באתר AllMusic (באנגלית) אוונג'ד סוונפולד, באתר MusicBrainz (באנגלית) אוונג'ד סוונפולד, באתר דיזר אוונג'ד סוונפולד, באתר Yandex.Music (ברוסית) אוונג'ד סוונפולד, באתר Discogs (באנגלית) אוונג'ד סוונפולד, באתר Songkick (באנגלית) אוונג'ד סוונפולד, באתר Genius אוונג'ד סוונפולד, באתר SecondHandSongs אוונג'ד סוונפולד, באתר בילבורד (באנגלית) אוונג'ד סוונפולד, באתר טיידל (באנגלית) אבי פיטשון, מטאל, טראמפ ומסר חיובי לעולם: "אוונגד סבנפולד" סוף סוף באה לישראל, באתר הארץ, 17 ביוני 2018 "נקמו שבעתיים: אבנג'ד סבנפולד בישראל | ישראל היום". ישראל היום. נבדק ב-2018-06-28.